DA Den Europæiske Unions Tidende L 365/106

KOMMISSIONENS GENNEMFØRELSESFORORDNING (EU) Nr. 1360/2014

af 18. december 2014

om nedsættelse af fiskekvoter for visse bestande i 2014 på grund af overfiskning af andre bestande i det foregående år og om ændring af gennemførelsesforordning (EU) nr. 871/2014 for så vidt angår de mængder, som kvoterne skal nedsættes med de efterfølgende år

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2, 3 og 5, og

ud fra følgende betragtninger:

(1) I Rådets forordning (EU) nr. 1262/2012 (2), (EU) nr. 1088/2012 (3), (EU) nr. 1261/2012 (4), (EU) nr. 39/2013 (5) og (EU) nr. 40/2013 (6) fastsættes fangstkvoterne for visse bestande for 2013.

(2) I Rådets forordning (EU) nr. 1262/2012, (EU) nr. 1180/2013 (7), (EU) nr. 24/2014 (8) og (EU) nr. 43/2014 (9) fastsættes fangstkvoterne for visse bestande for 2014.

(3) Hvis Kommissionen har konstateret, at en medlemsstat har overskredet de kvoter, den har fået tildelt, skal den i henhold til artikel 105, stk. 1, i forordning (EF) nr. 1224/2009 nedsætte denne medlemsstats fremtidige kvoter.

(4) Ved Kommissionens gennemførelsesforordning (EU) nr. 871/2014 (10) fastsættes der nedsættelser af fiskekvoter for visse bestande i 2014 på grund af tidligere års overfiskning.

(5) For nogle medlemsstaters vedkommende kunne der ved gennemførelsesforordning (EU) nr. 871/2014 imidlertid ikke foretages nedsættelser af kvoterne for de overfiskede bestande, eftersom disse medlemsstater ikke rådede over nogen kvote for 2014.

(6) Hvis det ikke er muligt at nedsætte kvoterne for den overfiskede bestand i året efter overfiskningen, fordi den pågældende medlemsstat ikke har nogen kvote til rådighed, nedsættes kvoterne for andre bestande i det samme geografiske område eller med den samme handelsværdi, jf. artikel 105, stk. 5, i forordning (EF) nr. 1224/2009. I henhold til Kommissionens meddelelse 2012/C 72/07 (11) bør nedsættelserne så vidt muligt vedrøre kvoter for bestande, der befiskes af den samme flåde som den flåde, der overskred kvoten, idet der tages højde for behovet for at undgå udsmid i blandet fiskeri.

(7) De berørte medlemsstater er blevet hørt om de foreslåede nedsættelser af kvoterne for andre bestande end de overfiskede bestande.

(8) Nogle af nedsættelserne i gennemførelsesforordning (EU) nr. 871/2014 er desuden større end den tilpassede kvote, der er til rådighed i 2014, og kan derfor ikke foretages fuldt ud på denne kvote. I henhold til Kommissionens meddelelse 2012/C 72/07 bør de resterende mængder trækkes fra de tilpassede kvoter for de efterfølgende år.

(9) Gennemførelsesforordning (EU) nr. 871/2014 bør derfor ændres i overensstemmelse hermed —

VEDTAGET DENNE FORORDNING:

Artikel 1

Fiskekvoterne for 2014 som omhandlet i bilag I til denne forordning nedsættes, ved at andre bestande nedsættes som vist i bilaget.

Artikel 2

Bilaget til gennemførelsesforordning (EU) nr. 871/2014 erstattes af teksten i bilag II til nærværende forordning.

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 2014. På Kommissionens vegne Jean-Claude JUNCKER Formand

(1) EUT L 343 af 22.12.2009, s. 1.

(2) Rådets forordning (EU) nr. 1262/2012 af 20. december 2012 om fastsættelse af EU-fartøjers fiskerimuligheder for visse dybhavsfiskebestande for 2013 og 2014 (EUT L 356 af 22.12.2012, s. 22).

(3) Rådets forordning (EU) nr. 1088/2012 af 20. november 2012 om fastsættelse for 2013 af fiskerimuligheder for visse fiskebestande og grupper af fiskebestande i Østersøen (EUT L 323 af 22.11.2012, s. 2).

(4) Rådets forordning (EU) nr. 1261/2012 af 20. december 2012 om fastsættelse for 2013 af fiskerimulighederne for visse fiskebestande og grupper af fiskebestande i Sortehavet (EUT L 356 af 22.12.2012, s. 19).

(5) Rådets forordning (EU) nr. 39/2013 af 21. januar 2013 om fastsættelse for 2013 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (EUT L 23 af 25.1.2013, s. 1).

(6) Rådets forordning (EU) nr. 40/2013 af 21. januar 2013 om fastsættelse for 2013 af fiskerimuligheder i EU-farvande og for EU-fartøjer i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (EUT L 23 af 25.1.2013, s. 54).

(7) Rådets forordning (EU) nr. 1180/2013 af 19. november 2013 om fastsættelse for 2014 af fiskerimuligheder for visse fiskebestande og grupper af fiskebestande i Østersøen (EUT L 313 af 22.11.2013, s. 4).

(8) Rådets forordning (EU) nr. 24/2014 af 10. januar 2014 om fastsættelse for 2014 af fiskerimulighederne for visse fiskebestande og grupper af fiskebestande i Sortehavet (EUT L 9 af 14.1.2014, s. 4).

(9) Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (EUT L 24 af 28.1.2014, s. 1).

(10) Kommissionens gennemførelsesforordning (EU) nr. 871/2014 af 11. august 2014 om nedsættelse af fiskekvoter for 2014 for visse bestande på grund af tidligere års overfiskning (EUT L 239 af 12.8.2014, s. 14).

(11) EUT C 72 af 10.3.2012, s. 27.

BILAG I NEDSÆTTELSE AF KVOTER FOR ANDRE BESTANDE END DE OVERFISKEDE BESTANDE Medlemsstat Artskode Områdekode Artsnavn Områdenavn Tilladte landinger 2013 (samlet tilpasset mængde i ton) (1) Fangster i alt 2013 (mængde i ton) Kvoteforbrug (%) Overfiskning i forhold til tilladt landing (mængde i ton) Multiplikationsfaktor (2) Yderligere multiplikationsfaktor (3) Manglende nedsættelser fra 2013 (4) (mængde i ton) Restnedsættelse (5) (mængde i ton) Nedsættelser 2014 (mængde i ton) DK NOP 04-N Sperling og dertil knyttede bifangster Norske farvande i IV 0 4,980 Ikke relevant 4,980 / / / / 4 Nedsættelser foretages for følgende bestande DK OTH 04N. Andre arter Norske farvande i IV / / / / / / / / 4 DK POK 1N2AB. Sej Norske farvande i I og II 20,000 21,680 108,40 % 1,680 / / / / 1 Nedsættelser foretages for følgende bestande DK OTH 04N. Andre arter Norske farvande i IV / / / / / / / / 1 ES DGS 15X14 Almindelig pighaj EU-farvande og internationale farvande i I, V, VI, VII, VIII, XII og XIV 0 1,670 Ikke relevant 1,670 / A / / 2 Nedsættelser foretages for følgende bestande ES HKE 571214 Kulmule VI og VII; EU-farvande og internationale farvande i Vb; internationale farvande i XII og XIV / / / / / / / / 2 ES DWS 56789- Dybhavshajer EU-farvande og internationale farvande i V, VI, VII, VIII og IX 0 5,330 Ikke relevant 5,330 / A / / 8 Nedsættelser foretages for følgende bestande ES RNG 8X14- Skolæst EU-farvande og internationale farvande i VIII, IX, X, XII og XIV / / / / / / / / 8 ES GHL 1N2AB. Hellefisk Norske farvande i I og II 0 12,370 Ikke relevant 12,370 / / / / 12 Nedsættelser foretages for følgende bestande ES RED 1N2AB. Rødfisk Norske farvande i I og II / / / / / / / / 12 ES HAD 7X7A34 Kuller VIIb-k, VIII, IX og X; EU-farvande i CECAF-afsnit 34.1.1 0 8,540 Ikke relevant 8,540 / / / / 8 Nedsættelser foretages for følgende bestande ES RNG 8X14- Skolæst EU-farvande og internationale farvande i VIII, IX, X, XII og XIV / / / / / / / / 8 ES OTH 1N2AB. Andre arter Norske farvande i I og II 0 15,530 Ikke relevant 15,530 / / / / 15 Nedsættelser foretages for følgende bestande ES RED 1N2AB. Rødfisk Norske farvande i I og II / / / / / / / / 15 ES POR 3-1234 Sildehaj Fransk Guyanas farvande, Kattegat; EU-farvande i Skagerrak, I, II, III, IV, V, VI, VII, VIII, IX, X, XII og XIV; EU-farvande i CECAF-afsnit 34.1.1, 34.1.2 og underområde 34.2 0 3,160 Ikke relevant 3,160 / / / / 3 Nedsættelser foretages for følgende bestande ES RNG 8X14- Skolæst EU-farvande og internationale farvande i VIII, IX, X, XII og XIV / / / / / / / / 3 FR GHL 1N2AB. Hellefisk Norske farvande i I og II 0 17,500 Ikke relevant 17,500 / / / / 17 Nedsættelser foretages for følgende bestande FR RED 1N2AB. Rødfisk Norske farvande i I og II / / / / / / / / 17 NL HKE 3A/BCD Kulmule IIIa; EU-farvande i underafsnit 22-32 0 0,671 Ikke relevant 0,671 / C / / 1 Nedsættelser foretages for følgende bestande NL HKE 8ABDE Kulmule VIIIa, VIIIb, VIIId og VIIIe / / / / / / / / 1 PT GHL 1N2AB Hellefisk Norske farvande i I og II 0 2,000 Ikke relevant 2,000 / / / / 2 Nedsættelser foretages for følgende bestande PT RED 1N2AB. Rødfisk Norske farvande i I og II / / / / / / / / 2 UK DGS 15X14 Almindelig pighaj EU-farvande og internationale farvande i I, V, VI, VII, VIII, XII og XIV 0 5,800 Ikke relevant 5,800 / / / / 5 Nedsættelser foretages for følgende bestande UK WHG 7X7A-C Hvilling VIIb, VIIc, VIId, VIIe, VIIf, VIIg, VIIh, VIIj og VIIk / / / / / / / / 5 (1) Kvoter til rådighed for en medlemsstat i henhold til de relevante forordninger om fiskerimuligheder efter hensyntagen til udveksling af fiskerimuligheder i henhold til artikel 20, stk. 5, i forordning (EF) nr. 2371/2002 (EFT L 358 af 31.12.2002, s. 59) og artikel 16, stk. 8, i forordning (EU) nr. 1380/2013, kvoteoverførsler i overensstemmelse med artikel 4, stk. 2, i forordning (EF) nr. 847/96 (EFT L 115 af 9.5.1996, s. 3) og/eller omfordeling og nedsættelse af fiskerimuligheder i overensstemmelse med artikel 37 og 105 i forordning (EF) nr. 1224/2009. (2) Som fastsat i artikel 105, stk. 2, i Rådets forordning (EF) nr. 1224/2009. Nedsættelser svarende til overfiskning * 1,00 finder anvendelse i alle tilfælde af overfiskning, der svarer til eller er mindre end 100 ton. (3) Som fastsat i artikel 105, stk. 3, i Rådets forordning (EF) nr. 1224/2009. Bogstavet »A« angiver, at en yderligere multiplikationsfaktor på 1,5 er blevet anvendt som følge af overfiskning i 2011, 2012 og 2013. Bogstavet »C« indikerer, at en yderligere multiplikationsfaktor på 1,5 er blevet anvendt, fordi bestanden er omfattet af en flerårig plan. (4) Forordning (EU) nr. 770/2013 og forordning (EU) nr. 1204/2013 indeholder bestemmelser om nedsættelse af fiskekvoterne for visse lande og arter i 2013. For nogle medlemsstaters vedkommende var nedsættelserne imidlertid større end deres respektive kvoter for 2013 og kunne derfor ikke foretages i deres helhed det pågældende år. For at sikre, at hele mængden bliver fratrukket også i sådanne tilfælde, er de resterende mængder medregnet ved fastsættelsen af de nedsættelser, der foretages i 2014. (5) Resterende mængder, der vedrører overfiskning i årene inden forordning (EF) nr. 1224/2009 trådte i kraft, og som ikke kan fratrækkes en anden bestand.